WAVE พุ่งเกือบ 7% หลังขายหุ้นบิ๊กล็อต TSE รับเงินเกือบ 900 ล้าน!
WAVE พุ่งเกือบ 7% หลังขายหุ้นบิ๊กล็อต TSE รับเงินเกือบ 900 ล้าน!
4 พ.ย. 2559

ผู้สื่อข่าวรายงานว่า ราคาหุ้นบริษัท เวฟ เอ็นเตอร์เทนเมนท์ จำกัด (มหาชน) หรือ WAVE ณ เวลา 11.03 น. ราคาอยู่ที่ 4.76 บาท บวก 0.30 บาท หรือ 6.73% สูงสุดที่ 5.10 บาท ต่ำสุดที่ 4.74 บาท มูลค่าซื้อขายที่ 54.01 ล้านบาท ขณะที่ดัชนีตลาดหุ้นไทยโดยรวมลบ 0.39%

โดยปัจจัยที่คาดว่าส่งผลให้ราคาหุ้น WAVE ปรับตัวขึ้นแรงมาจากประเด็นที่บริษัทได้ทำการขายบิ๊กล็อตหุ้นบริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE จำนวน 181.50 ล้านหุ้น คิดเป็น 10% ที่ราคาหุ้นละ 4.85 บาท คิดเป็นมูลค่ารวมทั้งสิ้น 880.28 ล้านบาท